# Unió Esportiva Lleida

La Unió Esportiva Lleida va ser el club de futbol més representatiu de la capital del Segrià i un dels equips històrics dins el futbol català. Després d'estar en llei concursal, el club va entrar en procés de liquidació, però el jutge del Mercantil de Lleida va adjudicar la Unitat Productiva de l'extinta UE Lleida al grup de Sisco Pujol que n'és l'actual president.
El club hereu de la UE Lleida és el Club Lleida Esportiu.

## Precedents històrics
### Els primers clubs de la ciutat

A la ciutat de Lleida l'introductor del futbol fou cap a l'any 1910 el comerciant barceloní d'origen basc, Manuel Azoz. Els primers clubs dels quals es té constància foren el Montserrat (1913), dels germans Maristes, i el Football Club Lleida (1914), que disputa els seus partits al Pla d'en Gardeny. El 1915 neix l'Associació Cultural Lleidatana (catalanista) i el 1917 trobem el Club Colonial i l'Athlètic Metalúrgic. Tots tres disputaven els seus partits al camp de Mart.
El 1918 va veure la llum el que seria millor club durant els anys 20 a la ciutat, el FC Joventut (de la Joventut Republicana) que es dissolgué el 1927 a causa dels problemes econòmics que suposava el professionalisme. L'equip creà el 1919 el Camp d'Esports, unes instal·lacions que van ser modèliques a l'època i que després van aprofitar la resta de clubs de la ciutat.
També als anys 20 trobem el Dependents FC, fundat el 1922, d'inspiració gremial i de vida breu; el CE Lleidatà, club obrerista format per membres de l'antic Metalúrgic i que jugava al camp de Mart, abans de traslladar-se a Pardinyes); el FC Lleida (1923), creat pels mateixos fundadors de la Penya Deportiva Salvat i pròxims a la Lliga Regionalista, jugant els seus partits a Cappont, al camí vell d'Albatàrrec; i el 1924 neix l'AE Lleida Calaveres, de la secció local del CADCI a Lleida, l'equip de la gent benestant de la ciutat i que desapareix el 1939, jugant amb samarreta blanca amb una franja diagonal negra i pantaló negre.
Altres equips lleidatans de menor importància són el CF Ilerda, el Núria, l'Sporting, l'Atlètic i l'AEM, fundat el 1925. El 1930, el FC Lleida desapareix i en el seu lloc Joan Solé funda el Centre d'Esports de Lleida, un club poliesportiu del qual més tard s'independitzarà el Club Esportiu Joventut, desaparegut el 1935.

## La Unió Esportiva Lleida
### Fundació i inicis

En acabar la guerra civil, el futbol lleidatà inicia una reorganització. El 1939, elements del AE Lleida Calaveres, el Lleida Sport Club i l'AEM funden el Lérida Balompié. El primer partit fou un amistós contra el Borges Blanques i els dos primers gols els marcà Francisco Pirla, amb un resultat final de 4 a 1. L'equip experimentà una gran progressió i en quatre temporades puja de 2a regional fins a tercera. El Lleida Balompié es va proclamar campió de la segona catalana ordinària amb 8 victòries i 2 derrotes. És el primer gran títol que aconsegueix el club blau. A l'eliminatòria d'ascens a segona regional preferent el Lleida Balompié va perdre contra l'Olot per 5 a 1. Al grup C de la Lliga catalana els del Segrià van aconseguir la segona plaça, per darrere del Gimnàstic de Tarragona. Aquests van ser els inicis de la rivalitat entre aquestes dues identitats. Ja en el 1944 l'AEM se separa del Balompié. D'altra banda, anteriorment, el 1941 els militars vencedors de la guerra formen el CD Leridano. La rivalitat entre els dos equips fou forta. Mentre el Balompié tenia més socis i millor plantilla, el Leridano disposava de més diners i del Camp d'Esports. Finalment, el 9 de març de 1947 ambdós clubs es fusionaran per esdevenir la Unió Esportiva Lleida, que mantindrà la samarreta blava i pantalons blancs del Balompié. En fou primer president Eduard Estadella Botha.
Des de 1939 a 1943 el club juga a categories regionals. Posteriorment, passa sis temporades a Tercera, el 1949 aconsegueix l'ascens a Segona Divisió i l'any següent a Primera on juga la temporada 1950-51 en la qual no podrà mantenir la categoria.

### Anys noranta i desaparició

En la dècada dels noranta el Lleida va tornar a estar una temporada entre els grans a primera divisió. Fou la 1993-94 en la qual es va remodelar i ampliar el Camp d'Esports i la Unió Esportiva va aconseguir triomfs històrics davant el Futbol Club Barcelona al Camp Nou per 0-1 i davant el Reial Madrid Club de Futbol al Camp d'Esports de Lleida. El Barça seria el campió, però el Lleida tornaria a perdre la categoria. Des d'aleshores s'ha mantingut entre la Segona Divisió (actual Lliga Adelante) i la Segona B. Però l'any 2011, el club entrà en crisi, passant primer per la llei concursal i posteriorment entrà en un procés de liquidació. El jutjat mercantil atorgà la unitat productiva (els drets federatius per jugar a la categoria corresponent) de la UE Lleida a Annabel Junyent, qui havia d'aportar 70.000 euros per fer-se càrrec del club. Annabel Junyent va inscriure al Registre Mercantil un nou club anomenat Lleida 1939. Finalment, però, l'aval de Junyent fou insuficient i el jutge decidí atorgar la unitat productiva del club a Sisco Pujol, president de l'EFAC Almacelles, qui havia quedat segon en la subhasta del club amb 68.000 euros i un aval 200.000 per tres temporades. El nou club fou inscrit amb la denominació de Club Lleida Esportiu, disputant la seva primera temporada a la Segona divisió espanyola de futbol B utilitzant la plaça de la Unió Esportiva Lleida.

## Evolució de l'uniforme

| 1939-1952 | 1952-1976 | 1976-1985 | 1985-2011 |

## Palmarès

* 1 cop campió de Segona Divisió (1992-93)
* 2 cops campió de Segona Divisió B (1989-90, 2003-04)
* 1 cop campió de Tercera Divisió (1948-49)

## Temporades

La UE Lleida ha militat 2 temporades a primera divisió, 24 a Segona, 19 a Segona B i 18 vegades a Tercera Divisió.
Lérida Balompié
* 1943-44: 3a Divisió 9è
* 1944-45: 3a Divisió 9è
* 1945-46: 3a Divisió 10è
* 1946-47: 3a Divisió 3r
UE Lleida
| 1947-48: 3a Divisió 4t 1948-49: 3a Divisió 1r 1949-50: 2a Divisió 2n 1950-51: 1a Divisió 16è 1951-52: 2a Divisió 7è 1952-53: 2a Divisió 6è 1953-54: 2a Divisió 3r 1954-55: 2a Divisió 10è 1955-56: 2a Divisió 12è 1956-57: 2a Divisió 20è 1957-58: 3a Divisió 2n 1958-59: 3a Divisió 7è 1959-60: 3a Divisió 6è 1960-61: 3a Divisió 6è 1961-62: 3a Divisió 6è 1962-63: 3a Divisió 4t | 1963-64: 3a Divisió 2n 1964-65: 3a Divisió 2n 1965-66: 2a Divisió 11è 1966-67: 2a Divisió 12è 1967-68: 2a Divisió 12è 1968-69: 3a Divisió 5è 1969-70: 3a Divisió 10è 1970-71: T. Preferent 1r 1971-72: 3a Divisió 5è 1972-73: 3a Divisió 4t 1973-74: 3a Divisió 11è 1974-75: 3a Divisió 15è 1975-76: 3a Divisió 5è 1976-77: 3a Divisió 9è 1977-78: 2a Divisió B 16è 1978-79: 2a Divisió B 11è | 1979-80: 2a Divisió B 6è 1980-81: 2a Divisió B 10è 1981-82: 2a Divisió B 14è 1982-83: 2a Divisió B 10è 1983-84: 2a Divisió B 8è 1984-85: 2a Divisió B 6è 1985-86: 2a Divisió B 4t 1986-87: 2a Divisió B 2n 1987-88: 2a Divisió 6è 1988-89: 2a Divisió 19è 1989-90: 2a Divisió B 1r 1990-91: 2a Divisió 6è 1991-92: 2a Divisió 5è 1992-93: 2a Divisió 1r 1993-94: 1a Divisió 19è 1994-95: 2a Divisió 3r | 1995-96: 2a Divisió 11è 1996-97: 2a Divisió 11è 1997-98: 2a Divisió 5è 1998-99: 2a Divisió 11è 1999-00: 2a Divisió 5è 2000-01: 2a Divisió 22è 2001-02: 2a Divisió B 9è 2002-03: 2a Divisió B 8è 2003-04: 2a Divisió B 1r 2004-05: 2a Divisió 15è 2005-06: 2a Divisió 19è 2006-07: 2a Divisió B 14è 2007-08: 2a Divisió B 13è 2008-09: 2a Divisió B 8è 2009-10: 2a Divisió B 11è 2010-11: 2a Divisió B 5è |

## Presidents

| 1947-51 Eduard Estadella 1951-54 Llorenç Agustí 1954-57 Josep Servat 1957-57 Laureà Torres 1957-60 Antoni Rocafort 1960-62 Antoni Teixidó | 1962-67 Ramon Vilaltella 1967-68 Josep Jové 1968-69 Pere Roig 1969-70 Manel Rossell 1970-72 Miquel Martínez 1972-74 Josep Montañola | 1974-77 Lluís Nadal 1977-79 Josep Esteve 1979-82 Joan Planes 1982-86 Antoni Gausí 1986-96 Màrius Duran 1996-97 Josep Lluís González | 1997-98 Màrius Duran 1998-02 Antoni Gausí 2002-06 Miquel Pons 2006-07 Xavier Massana 2007-10 Ignasi Rivadulla 2010-11 Annabel Junyent |

## Entrenadors notables

| Temporada Entrenador 1939-40Manuel López 1940-41José Pérez 1941-42José María Cabo 1942-43Ramon Llorens 1943-44José Luis Zabala 1944-45Antoni Franco 1945-46Antoni Franco 1946-47Antoni Franco 1947-48 José Peralta 1948-49 Juan Romans 1949-50 Emili Vidal 1950-51 Emili Vidal Francisco Pirla 1951-52 Juan Gómez de Lecube Josep Maria Burset 1952-53 Rogelio Santiago Lelé 1953-54 Rogelio Santiago Lelé 1954-55 Gaspar Rubio Juan José Nogués 1955-56 José Valero 1956-57 Vicenç Sasot Edmundo Suárez Mundo 1957-58 Rogelio Santiago Lelé 1958-59 Rogelio Santiago Lelé 1959-60 Miklós Szegedi 1960-61 José Rivero Antonio Molinos 1961-62 Manolo Bademunt 1962-63 Gabriel Taltavull Marcel Domingo 1963-64 Rogelio Santiago Lelé 1964-65 Rogelio Santiago Lelé Josep Seguer 1965-66 Josep Seguer | Temporada Entrenador 1966-67 Josep Seguer Rosendo Hernández 1967-68 Enrique Martín Manolo Bademunt Miguel Murueta 1968-69 Josep Juncosa Satur Grech 1969-70 Manolo Bademunt José Luis Riera 1970-71 Agustí Faura Satur Grech 1971-72 Manuel Ruiz Sosa 1972-73 Jesús Moreno Manzaneque Manolo Bademunt 1973-74 Jorge Solsona Manolo Bademunt 1974-75 Miguel Bertral Vicenç Sasot 1975-76 Juan Vázquez Jorge Solsona 1976-77 Jorge Solsona Manolo Buján Joaquín Carreras 1977-78 Ignacio López 1978-79 Ignacio Martín Esperanza 1979-80 Ignacio Martín Esperanza Manolo Buján 1980-81 Lluís Aloy Manolo Buján 1981-82 Manolo Buján 1982-83 Roberto Álvarez 1983-84 Roberto Álvarez 1984-85 Roberto Álvarez 1985-86 Jordi Gonzalvo 1986-87 Jordi Gonzalvo 1987-88 Jordi Gonzalvo | Temporada Entrenador 1988-89 Koldo Aguirre José Manuel Esnal "Mané" 1989-90 José Manuel Esnal "Mané" 1990-91 José Manuel Esnal "Mané" 1991-92 José Manuel Esnal "Mané" 1992-93 José Manuel Esnal "Mané" 1993-94 José Manuel Esnal "Mané" 1994-95 José Manuel Esnal "Mané" 1995-96 Antonio López Ramon Puig Solsona Txetxu Rojo 1996-97 Txetxu Rojo Miguel Rubio Paco Martínez Bonachera 1997-98 Juande Ramos 1998-99 Miquel Corominas Miguel Rubio Víctor Muñoz 1999-00 Víctor Muñoz 2000-01 Miguel Rubio Quique Hernández 2001-02 Carles Viladegut Paco Martínez Bonachera 2002-03 Paco Martínez Bonachera 2003-04 Paco Martínez Bonachera Miguel Rubio 2004-05 Miguel Rubio 2005-06 Miguel Rubio David Vidal 2006-07 Felipe Miñambres Esteban Vigo Manolo Buján 2007-08 Javier Zubillaga 2008-09 Emili Vicente 2009-10 Emili Vicente 2010-11 Emili Vicente |

## Jugadors notables

Jugadors amb més partits disputats per dècada:
* 1950-1960
| Carmel Mòdol i Teixidó | Lluís Pellicer i Coma | Félix Carrillo Raigada |
* 1960-1970
| Enric Ribelles i Seró | Carlos Patiño González |
* 1980-1990
| Miguel Ángel Rubio Buedo | Antoni Palau i Vila |
* 1990-2000
| Txema Alonso Antonio Roa Sánchez Francesc Xavier Navarro Antonio Calderón Burgos | Josep Setvalls i Morera Virgilio Hernández Paesa Emili Josep Isierte Aguilar Fran Figueroa | Gonzalo Argiñano Elezkano Vicente Fernández Pujante Xavier Bartolo i Moliné Sergi Parés i Llagostera | David de la Hera Baños Ali Benhalima Quique Álvarez Mauro Ravnic |
* 2000-2010
| Nakor Bueno Gómez Daniel Marín Vázquez | Gerard Escoda Nogués Sergio Rodríguez Martínez | Rubén García Arnal Carles Busquets i Barroso |

## Plantilla 2010-2011

Actualitzat el 2 de setembre de 2010.
| N. | Pos. | Nac. | Jugador |
| 1 | POR | [[Fitxer:Flag of Spain.svg|23x15px|border |alt=Espanya|link=Selecció de futbol d'Espanya|{{#if:|]] | Eduardo Pérez Morán (capità) |
| 2 | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Adrià Gallego |
| 3 | MIG | [[Fitxer:Flag of Spain.svg|23x15px|border |alt=Espanya|link=Selecció de futbol d'Espanya|{{#if:|]] | Dupi |
| 4 | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Pau Bosch |
| 5 | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Jerson Bosch |
| 6 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Miquel Massana |
| 7 | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Dani Marín |
| 8 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Jaume Delgado |
| 9 | DAV | [[Fitxer:Flag of Mauritania.svg|23x15px|border |alt=Mauritània|link=Selecció de futbol de Mauritània|{{#if:|]] | Cheikh Saad |
| 10 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | David Giménez |
| 11 | DAV | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Jesús Imaz |
| 12 | DAV | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Francesc Salat |
| N. | Pos. | Nac. | Jugador |
| 13 | POR | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Sergi Palau |
| 14 | MIG | [[Fitxer:Flag of Spain.svg|23x15px|border |alt=Espanya|link=Selecció de futbol d'Espanya|{{#if:|]] | Alex Colorado |
| 15 | DEF | [[Fitxer:Flag of Spain.svg|23x15px|border |alt=Espanya|link=Selecció de futbol d'Espanya|{{#if:|]] | Paco Vázquez Terrada |
| 16 | DAV | [[Fitxer:Flag of Spain.svg|23x15px|border |alt=Espanya|link=Selecció de futbol d'Espanya|{{#if:|]] | Asier Eizaguirre |
| 17 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Héctor Miguel |
| 18 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Xavi Jiménez |
| 19 | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Dani Pujol |
| 20 | MIG | [[Fitxer:Flag of the Valencian Community (2x3).svg|23x15px|border |alt=País Valencià|link=Selecció de futbol del País Valencià|{{#if:|]] | Rubén Rayos "Rayo" |
| 21 | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Xavier Gabernet |
| 22 | DAV | [[Fitxer:Flag of Portugal.svg|23x15px|border |alt=Portugal|link=Selecció de futbol de Portugal|{{#if:|]] | Joao Moreira |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Gerard Domingo (filial) |
| — | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Joel Bagué (filial) |

## Jugadors cedits el 2011

| N. | Pos. | Nac. | Jugador |
| — | DAV | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Jordi Esteve (al CF Balaguer) |

## Equip tècnic 2011

* Entrenador: Emili Vicente
* Segon entrenador: Josep Gil
* Preparador físic: Miquel Gomila

## Himne

Un pas endavant (repic de mans) quan surten al camp (repic de mans) jugadors i afició senten els colors, la senyera i la sardana ajunten cors.
Un crit fort al vent (repic de mans), Segre i sentiment (repic de mans). Les banderes blaves són la força de la unió i la grada esclata amb passió.
Som del Lleida, visca el Lleida ho cridem amb il·lusió. Som del Lleida, visca el Lleida cantem gols amb emoció. Som del Lleida, visca el Lleida sempre et volem campió. Perdi o guanyi animarem perdi o guanyi exclamarem: El Lleida, el Lleida és el millor!
Un revolt al sol (repic de mans) quan marquem un gol (repic de mans) jugadors i afició senten els colors, la senyera i el Segrià ajunten els cors.
Blau al firmament (repic de mans) i un aplaudiment. (repic de mans) Som la Terra Ferma, l'orgull de la nació i la gent esclata amb passió.
Som del Lleida, visca el Lleida ho cridem amb il·lusió. Som del Lleida, visca el Lleida cantem gols amb emoció. Som del Lleida, visca el Lleida sempre et volem campió. Perdi o guanyi animarem perdi o guanyi exclamarem: El Lleida, el Lleida és el millor!

## Penyes

Durant el 2007 la Unió Esportiva Lleida disposava de cinc penyes, les quals estaven ubicades a la zona del gol nord, aquestes eren: Ilergetes, Asmullaraks, Lo Marraco, La Festa Blava i Rudes Lleida. Actualment podem observar les penyes de "Ilergetes" ja no tan nombrosos com fa anys, "Rudes Lleida" que potser és la més nombrosa i a la vegada la més radical de totes i "Sentiment Blau" que són tots gent molt jove i amb un esperit més pacífic. En termes generals, podem considerar que el total de les penyes del Lleida són d'ideologia d'esquerres i independentistes, tot i que en algunes penyes com els Ilergetes i els Rudes Lleida tenen militància de diverses ideologies com anarquistes, comunistes, apolítics, però sobretot clarament antifeixistes.

## Referències

* 1 2 3 Aquestes dades corresponen a la darrera temporada de la vida del club, la 2010-11.
* ↑ «El Lleida Esportiu recordarà els Calaveres en la nova segona equipació». 7accents.cat, 06-07-2015. [Consulta: 7 maig 2016].
* ↑ «Història». Arxivat de l'original el 2020-08-24. [Consulta: 16 març 2020].
* ↑ «La prehistòria». Mundo Deportivo. [Consulta: 20 gener 2014].
* ↑ «Club de Futbol Lleida». Gran Enciclopèdia Catalana. Arxivat de l'original el 2014-03-09. [Consulta: 20 gener 2014].
* ↑ «Edición del Thursday 22 August 1968, Página 10 - Hemeroteca - MundoDeportivo.com». Arxivat de l'original el 2017-12-30. [Consulta: 29 desembre 2017].
* ↑ «Annabel Junyent és la nova propietària de la Unió Esportiva Lleida». ccma.cat. Arxivat de l'original el 2017-10-31. [Consulta: 29 desembre 2017].
* ↑ «Annabel Junyent inscribe al nuevo Lleida 1939». Mundo Deportivo. Arxivat de l'original el 2011-08-15 [Consulta: 21 agost 2011].
* ↑ «El jutge deixa Anabel Junyent sense la propietat productiva del Lleida i intenta salvar la Segona B». Ara.cat. Arxivat de l'original el 2017-12-30 [Consulta: 29 desembre 2017].
* ↑ «Unió Esportiva Lleida». La Futbolteca. Arxivat de l'original el 2020-09-19. [Consulta: 20 maig 2012].
* 1 2 «Renovació Forum - Suport Web» (en anglès). LoLleida.com. Arxivat de l'original el 2017-12-30 [Consulta: 29 desembre 2017].
* ↑ «Llista jugadors». BDFutbol. Arxivat de l'original el 2017-08-17. [Consulta: 17 febrer 2016].

## Enllaços externs

* Unió Esportiva Lleida - Lloc web oficial
* Pàgina web no oficial del club (Foro) Arxivat 2018-09-30 a Wayback Machine.